Diari Oficial de la Generalitat Valenciana


Sumari del DOGV 5710, del 25-02-2008 (2008/2158)

RESOLUCIÓ de 15 de febrer de 2008, de la Direcció General d'Administració Autonòmica, per la qual s'adjudica destinació a Óscar Langa Sáez, aspirant que, en execució de sentència, ha superat les proves selectives d'accés al grup E, sector administració general, accés lliure, Convocatòria 06/2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2158


Data del document
:   15-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * execució de sentència
    * personal de serveis
    * recurs administratiu

RESOLUCIÓ de 15 de febrer de 2008, de la Direcció General d'Administració Autonòmica, per la qual s'adjudica destinació a Óscar Langa Sáez, aspirant que, en execució de sentència, ha superat les proves selectives d'accés al grup E, sector administració general, accés lliure, Convocatòria 06/2004. [2008/2158]  
Per Resolució de 13 de desembre de 2007, del conseller de Justícia i Administracions Públiques, publicada en el DOCV núm. 5663, de 19 de desembre de 2007, es declara a proposta del Tribunal de Selecció, en compliment de la resolució de la Sentència número 182/2007, de 23 de maig, del Jutjat Contenciós Administratiu número 1 de Castelló, que l'aspirant, Óscar Langa Sáez, amb DNI número 26481427, ha superat les proves selectives d'accés al grup E, administració general, accés lliure, Convocatòria 06/2004, amb una puntuació total de 79,35 punts.  
Realitzats els tràmits de presentació i verificació de la documentació exigida en l'apartat segon de la precitada resolució, es va convocar l'aspirant per a l'elecció de destinació, per tal de complir el que disposa l'article 9.1 del Text Refós de la Llei de la Funció Pública Valenciana.  
Per tant, i en exercici de les competències atribuïdes per l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Primer  
Adjudicar amb destinació definitiva a Óscar Langa Sáez, aspirant que ha superat les proves selectives d'accés al grup E, sector administració general, Convocatòria 06/2004, el lloc de treball número 24907, subaltern, grup E, nivell 10, complement específic E004, a l'IES Benigaslo de la Vall d'Uixó, adscrit a la conselleria d'Educació.  
Segon. Cessaments i presa de possessió  
Cessaments  
El cessament de l'adjudicatari es produirà d'ofici el dia 29 de febrer de 2008 en el lloc que, si és el cas, exercisca.  
Així mateix, si és el cas, qui es trobe exercint amb destinació provisional, o de mode interí, el lloc de treball adjudicat, cessarà d'ofici el dia 29 de febrer de 2008. No obstant això, si el nou titular del lloc comunica amb suficient antelació i per escrit al Servei de Personal de la conselleria d'Educació, la data posterior, dins del termini possessori, en què formalitzarà la presa de possessió, qui exercisca l'esmentat lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.  
Presa de possessió  
L'acte de presa de possessió tindrà lloc el dia 3 de març de 2008, a les 10,00 hores, al Servei de Provisió de Llocs de la Direcció General d'Administració Autonòmica, conselleria de Justícia i Administracions Públiques, carrer Miquelet, 5-2n pis (CP 46867).   
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal, comprés en l'àmbit d'aplicació de la Llei de la Funció Pública Valenciana, disposarà d'un mes de termini que finalitzarà el 31 de març de 2008, per a prendre possessió de la seua destinació en la mateixa seu citada. Si es fa ús de l'esmentat termini, durant aquest no es meritarà cap retribució.  
Tercer. Recursos  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes, a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, a comptar del següent al de la publicació de la present Resolució.  
València, 15 de febrer de 2008.- El director General d'Administració Autonòmica: Pedro Javier García Ribot.